กูรูชู 3 หุ้นอสังหาฯ Outperform ตลาดSET บ่ายคาดยืนเหนือระดับ 1,300 จุด
SET เช้านี้แกว่งแคบ-อ่อนกว่าตลาดภูมิภาค เหตุกลุ่มสื่อสารกดดันหลังการประมูล 4G คลื่น 900 MHz ประมูลที่ราคาสูงมาก แต่ราคาน้ำมันที่ปรับตัวลงยังกดดันกลุ่มพลังงาน อีกทั้ง Dollar Index เริ่มอ่อนลง บ่ายนี้เล็งแรงซื้อจากกลุ่มแบงก์-ท่องเที่ยว ซึ่งจะทำให้ดัชนีฯยืนเหนือ 1,300 พร้อมให้แนวรับ 1,296-1,292 แนวต้าน 1,306-1,310 จุด
17 ธ.ค. 2558

ข่าวหุ้นธุรกิจออนไลน์รายงาน ตลาดหุ้นไทยดัชนี SET ช่วงเช้า (17 ธ.ค.) แกว่งแคบอ่อนกว่าตลาดภูมิภาค เนื่องจากยังมีแรงกดดันจากหุ้นสื่อสาร หลังราคาประมูล 4G 900MHz สูงมาก ร่วมถึงราคาน้ำมันโลกยังอ่อนตัวลงต่อ ส่งผลกระทบในหุ้นพลังแต่น้อยมาก 
นักวิเคราะห์คาดช่วงบ่าย ตลาดหุ้นไทยน่ามีแรงซื้อจากหุ้นในกลุ่มแบงก์ และกลุ่มท่องเที่ยวเข้ามาบ้าง คงจะทำให้ดัชนีฯยืนเหนือ 1,300 จุด พร้อมให้แนวรับ 1,296-1,292 จุด ส่วนแนวต้าน 1,306-1,310 จุด ขณะที่ แนะนำซื้อ กลุ่มอสังหาฯ คาด Outperform เช่น QH-PALI และ PS
 
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย) เปิดเผยถึง ตลาดหุ้นไทยเช้านี้แกว่งแคบ และอ่อนกว่าตลาดหุ้นอื่นในภูมิภาคเกือบทุกตลาด  ทั้งนี้ มองว่าตลาดฯได้รับรู้เรื่องธนาคารกลางสหรัฐ (FED) ปรับขึ้นอัตราดอกเบี้ยไปล่วงหน้าแล้ว เมื่อเฟดประกาศขึ้นอัตราดอกเบี้ยจึงเป็นไปตามคาด อีกทั้ง Dollar Index เริ่มอ่อนลงด้วย อย่างไรก็ตาม ราคาน้ำมันที่ปรับตัวลงยังคงกดดันหุ้นในกลุ่มพลังงานแต่น้อยมาก
สำหรับตลาดหุ้นไทยคงปรับตัวขึ้นได้ยาก เนื่องจากมีหุ้นในกลุ่มสื่อสารกดดันอยู่หลังจากที่การประมูล 4G คลื่น 900 MHz มีราคาสูงมากและยังไม่ยุติ
แนวโน้มการลงทุนบ่ายนี้ คาดตลาดหุ้นไทยน่ามีแรงซื้อหนุนจากหุ้นในกลุ่มแบงก์ และกลุ่มท่องเที่ยวเข้ามาบ้าง คงจะทำให้ดัชนีฯยืนเหนือ 1,300 จุด พร้อมให้แนวรับ 1,296-1,292 จุด ส่วนแนวต้าน 1,306-1,310 จุด
 
บล.ธนชาต ระบุในบทวิเคราะห์ ( 17 ธ.ค.) ว่า การประมูลคลื่น 900MHz ที่ยืดเยื้อ และการปรับลดลงของราคาน้ำมันดิบเมื่อคืนนี้ กดดันกลุ่มสื่อสารและพลังงานตั้งแต่เปิดตลาด ทำให้แม้ว่า Sentiment ตลาดหุ้นโลกจะฟื้นตัวหลัง Fed มีความชัดเจนในการขึ้นดอกเบี้ย แต่ทำให้การปรับสูงขึ้นของ SET เป็นไปอย่าง “จำกัด” อย่างไรก็ตามเราคาดว่าหลังมีความชัดเจนจากการประมูล 900MHz จะมี Momentum บวกเข้ามามากขึ้น
ขณะที่ คาดว่าหุ้นกลุ่มอสังหาฯ จะ Outperform ตลาด จาก 1) ความเชื่อมั่นผู้บริโภคเดือน พ.ย.เพิ่มขึ้นเป็นเดือนที่ 2 ติดต่อกัน จากความคาดหวังต่อมาตรการกระตุ้นเศรษฐกิจของรัฐบาล
2) อัตราดอกเบี้ยในประเทศอยู่ในระดับต่ำ ต่อไปจนถึงกลางปีหน้าเป็นอย่างน้อย 3) Presale เดือน พ.ย.ฟื้นตัว และด้วยมาตรการกระตุ้นภาคอสังหาฯ คาดว่ายอดขาย Presale จะดีต่อเนื่อง
และ 4) PE กลุ่มต่ำ 8.8 เท่า และให้ปันผลสูงกว่า 5% แนะนำ “ซื้อ” QH (ราคาต่ำกว่า NAV ที่ 2.40 บาท ขณะที่ปันผลสูงกว่า 6% และ PE ต่ำ 6.5 เท่าในปี 2016) และ SPALI (ยอด Presale 11 เดือน ทำได้ดีกว่าที่คาดการณ์ไว้) PS (ได้ประโยชน์จากมาตรการกระตุ้นภาคอสังหาฯ มากที่สุด)
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
ADVANC มูลค่าการซื้อขาย 1,864.83 ล้านบาท ปิดที่ 200.00 บาท ลดลง 3.00 บาท
KBANK มูลค่าการซื้อขาย 1,282.14 ล้านบาท ปิดที่ 154.00 บาท ไม่เปลี่ยนแปลง
JAS มูลค่าการซื้อขาย 978.40 ล้านบาท ปิดที่ 4.78 บาท ลดลง 0.20 บาท
TKN มูลค่าการซื้อขาย 840.90 ล้านบาท ปิดที่ 9.40 บาท เพิ่มขึ้น 0.45 บาท
CPALL มูลค่าการซื้อขาย 805.30 ล้านบาท ปิดที่ 41.75 บาท ไม่เปลี่ยนแปลง
 
ที่มา: สำนักข่าวอินโฟเควสท์